**Nr. 23228/16.04.2025**

**PROIECT DE HOTĂRÂRE**

**privind aprobarea atribuirii directe a Contractului de delegare a serviciului public de gestionare și supraveghere a câinilor fără stăpân de pe raza municipiului Sfântu Gheorghe**

**Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr. 23221/16.04.2025 al viceprimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 23224/16.04.2025 al Direcției generale de gospodărire comunală și Compartimentul pentru monitorizare societăți comerciale din cadrul Primăriei municipiului Sfântu Gheorghe;

Având în vedere prevederile Contractului de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe nr. 44595/01.07.2022 încheiat între Tega SA și municipiul Sfântu Gheorghe;

Având în vedere Adresa nr. 129/10.04.2025 al Urban - Locato SRL, privind Acordul pentru încheierea Contractului de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe;

Având în vedere Adresa nr. 133/15.04.2025 al Urban - Locato SRL înregistrată la Primăria municipiului Sfântu Gheorghe sub nr.23063/15.04.2025;

Având în vedere prevederile Actului constitutiv al Urban-Locato SRL;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

Având în vedere prevederile OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare;

Având în vedere HG nr. 1059/2013 pentru aprobarea Normelor metodologice de aplicare a OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare;

Având în vedere prevederile Legii nr. 205/2004 privind protecția animalelor, republicată, cu modificările și completările ulterioare;

Având în vedere prevederile art. 3 alin. (1). lit. m), art. 7, art. 9 , art. 10 și art. 11 pct. 21 din OG nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare;

Procedura de urgență este pe deplin justificată având în vedere faptul că în cadrul procedurii de achiziție publică privind serviciile vizate, nu a fost depusă nicio ofertă. Totodată, conform dispozițiilor legale în vigoare, societatea Tega SA – în calitatea sa de operator regional de utilități publice pentru activități de salubrizare stradală și transport al deșeurilor – nu mai are competența legală de a presta serviciul de gestionare a câinilor fără stăpân.”

În conformitate cu art. 129 alin. (2) lit. c) și alin. (6) lit. b) din OUG nr. 57/2019 privind Codul administrativ, cu modificările şi completările ulterioare;

În temeiul art. 139 alin. (3) lit. g) și art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare;

**HOTĂRĂŞTE**

**ART. 1. –** (1)Se aprobăîncetarea Contractuluide delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe nr. 44595/01.07.2022 încheiat între Tega SA și municipiul Sfântu Gheorghe prin acordul ambelor părți. Încetarea va intra în vigoare la data semnării Contractului de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe, prevăzute la art.6.

(2) Preluarea gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe, precum și bunurile aferente acestuia se vor efectua la data intării în vigoare a Contractului de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe, prevăzută la alin. (1).

(3) Se aprobă proiectul Actului de încetare al Contractului de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe nr. 44595/01.07.2022 încheiat între Tega SA și municipiul Sfântu Gheorghe, anexa nr. 1 1 la prezenta hotărâre din care face parte integrantă.

(4) Se mandatează primarul municipiului Sfântu Gheorghe, dl. Antal Árpád-András, cu semnarea Actului de încetare prevăzută la alin. (3).

**ART. 2. –** Se aprobă Studiul de oportunitate pentru fundamentarea și stabilirea condițiilor optime de delegare a serviciului pentru gestionarea câinilor fără stăpân de pe raza municipiului Sfântu Gheorghe, anexa nr. 2 la prezenta hotărâre din care face parte integrantă.

**ART. 3. –** Se aprobă ”gestiunea directă” ca modalitate de gestiune a serviciului pentru gestionarea câinilor fără stăpân de pe raza municipiului Sfântu Gheorghe;

**ART.4. –** Se aprobă Caietul de sarcini și Regulamentul de funcționare al serviciului public privind activitatea de gestionare și supraveghere a câinilor fără stăpân de pe raza municipiului Sfântu Gheorghe, anexele nr. 3 și 4 la prezenta hotărâre din care fac parte integrantă.

**ART. 5 –** Se aprobă Tarifele serviciului public privind activitatea de gestionare și supraveghere a câinilor fără stăpân de pe raza municipiului Sfântu Gheorghe, anexa nr. 5 **la prezenta hotărâre din care face parte integrantă;**

**ART.6. –** (1) **Se aprobă proiectul contractului de delegare a gestiunii serviciului de supraveghere și gestionare a câinilor fără stăpân de pe raza municipiul Sfântu Gheorghe, anexa nr. 6 la prezenta hotărâre din care face parte integrantă.**

(2)Se aprobă delegarea bunurilor aferente serviciului la data semnării Contractului de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe, prevăzută la art. 6, anexa nr. 7 **la prezenta hotărâre din care face parte integrantă.**

(3) Se mandatează primarul municipiului Sfântu Gheorghe, dl. Antal Árpád-András, cu semnarea Contractului de delegare.

**ART. 7. -** Cu ducerea la îndeplinire a prezentei hotărâri se încredințează societatea Urban-Locato SRL, Direcția generală de gospodărire comunală, Direcția generală economică și fiscală, Compartimentul pentru monitorizare societăți comerciale și Direcția patrimoniu din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_\_\_ 2025.

**PREŞEDINTE DE ŞEDINŢĂ**

**Nr. 23224/16.04.2025**

**REFERAT DE APROBARE**

**privind aprobarea atribuirii directe a Contractului de delegare a serviciului public de gestionare și supraveghere a câinilor fără stăpân de pe raza municipiului Sfântu Gheorghe**

Având în vedere prevederile art. 3 alin. 1. lit. (m), art.7, art.9 , art.10 și art. 11 pct.21 din Ordonanța nr.71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;

Luând în considerare prevederile OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare și prevederile HG nr. 1059/11.12.2013 pentru aprobarea Normelor metodologice de aplicare a OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare;

Serviciul pentru gestionarea câinilor fără stăpân face parte din serviciile de administrare a domeniului public și privat destinat satisfacerii unor nevoi ale comunității locale, contribuind la ridicarea gradului de civilizație și confortul acestora, conform OG nr. 71/2002 privind organizarea serviciilor publice de administrare a domeniului public și privat de interes local, cu modificările și completările ulterioare, art. 3 lit. m, coroborat cu OUG nr. 155/2001 privind aprobarea programului de gestionare a câinilor fără stăpân.

Serviciul pentru gestionarea câinilor fără stăpân în oraș s-a desfășurat în perioada 2014-2021 în baza contractului nr. 8890/2014 și în perioada 2022-2024 pe baza Contractului de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe prin achiziție publică de servicii nr. 44595/01.07.2022 încheiat între municipiul Sfântu Gheorghe și Tega SA.

Municipiul Sfântu Gheorghe ca urmare a adresei nr. 4093/11.03.2024 înregistrată sub nr. 15977/18.03.2024 la Primăria municipiului Sfântu Gheorghe, prin care operatorul Tega SA, a informat consiliul local asupra imposibilității continuării activităților , a procedat la demararea procedurii de achiziționare a delegării serviciului public de gestionare și supraveghere a câinilor fără stăpân de pe raza municipiului Sfântu Gheorghe .

Procedura de achiziție publică s-a anulat de două ori, nefiind depusă nici o ofertă în termenele alocate.

Contractul de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe prin achiziție publică de servicii nr. 44595/01.07.2022 va înceta la momentul atribuirii Contractului de delegare unui operator nou, atribuit direct către societatea Urban-Locato SRL.

Până la momentul semnării noului Contract și preluării activității de către operatorul nou, Tega SA are obligația de a oferi continuarea serviciilor prestate în conformitate cu prevederile Contractului de delegare nr. 44595/01.07.2022.

În conformitate cu prevederile art. 1, alin. 1 din OUG nr. 155/2001, privind aprobarea programului de gestionare a câinilor fără stăpân, cu modificările și completările ulterioare, consiliile locale au obligația de a înființa servicii specializate pentru gestionarea câinilor fără stăpân, iar potrivit art. 2 alin. 4 al aceluiași act normativ: ”serviciile specializate pentru gestionarea câinilor fără stăpân pot fi realizate prin gestiune directă, gestiune delegată şi concesiune, în condiţiile legii, numai către persoane juridice care pot presta activităţi în domeniul protecţiei animalelor şi către asociaţii sau fundaţii care desfăşoară activităţi în domeniul protecţiei animalelor, potrivit statutului, cu obligaţia asigurării serviciilor medical-veterinare, contractate cu medici veterinari de liberă practică, organizaţi în condiţiile legii.”

Având în vedere Studiul pentru fundamentarea și stabilirea condițiilor optime de delegare a gestiunii serviciului public privind activitatea de gestionare și supraveghere a câinilor fără stăpân de pe raza municipiului Sfântu Gheorghe, prin proiectul de hotărâre propunem ca modalitate de organizare a serviciului, getsiunea directă și atribuirea contractului de delegare societății Urban - Locato SRL, societate al cărui acționar unic este municipiul Sfântu Gheorghe.

Beneficiarul serviciului public pentru gestionarea câinilor fără stăpân este municipiul Sfântu Gheorghe. Obiectul contractului de delegare este prestarea serviciului de gestionare a câinilor fără stăpân de pe raza municipiului Sfântu Gheorghe.

Aria delegării o reprezintă unitatea administrativ-teritorială a municipiului Sfântu Gheorghe.

Serviciul pentru gestionarea câinilor fără stăpân va asigura:

* îmbunătățirea condițiilor de viață a cetățenilor;
* dezvoltarea durabilă a serviciilor;
* protecția mediului înconjurător.

Durata propusă pentru care se încheie contractul de prestări servicii pentru gestionarea câinilor fără stăpân în municipiul Sfântu Gheorghe este de 4 ani.

Având în vedere parcurgerea procedurii prevăzute la art.7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare;

Procedura de urgență este pe deplin justificată având în vedere faptul că, în cadrul procedurii de achiziție publică privind serviciile vizate, nu a fost depusă nicio ofertă. Totodată, conform dispozițiilor legale în vigoare, societatea Tega SA – în calitatea sa de operator regional de utilități publice pentru activități de salubrizare stradală și transport al deșeurilor – nu mai are competența legală de a presta serviciul de gestionare a câinilor fără stăpân.”

Față de cele expuse mai sus, fiind întrunite condițiile legale pentru delegarea serviciului pentru gestionarea câinilor fără stăpân propun spre analiză și dezbatere prezentul proiect de hotărâre, precum și aprobarea Studiului de oportunitate, Caietului de sarcini și Regulamentul serviciului.

**Viceprimar**

**Toth-Birtan Csaba**

**Nr. 23224/16.04.2025**

**RAPORT DE SPECIALITATE**

**privind aprobarea atribuirii directe a Contractului de delegare a serviciului public de gestionare și supraveghere a câinilor fără stăpân de pe raza municipiului Sfântu Gheorghe**

Având în vedere Referatul de aprobare nr.23221/16.04.2025 al viceprimarului municipiului Sfântu Gheorghe, dl. Toth-Birtan Csaba;

Având în vedere prevederile art. 3 alin. 1. lit. (m), art.7, art.9 , art.10 și art. 11 pct.21 din Ordonanța nr.71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;

Luând în considerare prevederile OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare și prevederile HG nr. 1059/11.12.2013 pentru aprobarea Normelor metodologice de aplicare a OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare;

În conformitate cu prevederile art. 3 lit. m. din OG nr. 71/2002 privind organizarea serviciilor publice de administrare a domeniului public și privat de interes local, cu modificările și completările ulterioare, coroborat cu OUG nr. 155/2001 privind aprobarea programului de gestionare a câinilor fără stăpân cu modificările și completările ulterioare. Serviciul public pentru gestionarea câinilor fără stăpân face parte din serviciile de administrare a domeniului public și privat destinat satisfacerii unor nevoi ale comunității locale, contribuind la ridicarea gradului de civilizație și confortul acestora.

Gestionarea câinilor fără stăpân constituie un domeniu de importanță majoră pentru autoritățile administrației publice locale, fiind cunoscute problemele grave generate de prezența acestora pe domeniul public și privat al municipiului.

În perioada 2022-2025 serviciul a funcționat pe baza Contractului de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe prin achiziție publică de servicii nr. 44595/01.07.2022 încheiat între municipiul Sfântu Gheorghe și Tega SA.

Municipiul Sfântu Gheorghe ca urmare a adresei nr. 4093/11.03.2024 înregistrată sub nr. 15977/18.03.2024 la Primăria municipiului Sfântu Gheorghe, prin care operatorul Tega SA, a informat consiliul local asupra imposibilității continuării activităților , a procedat la demararea procedurii de achiziționare a delegării serviciului public de gestionare și supraveghere a câinilor fără stăpân de pe raza municipiului Sfântu Gheorghe .

Procedura de achiziție publică s-a anulat de două ori, nefiind depusă nici o ofertă în termenele alocate.

Contractul de delegare a gestiunii serviciului de supraveghere și gestionare a câinilor fără stăpân de pe raza municipiului Sfântu Gheorghe prin achiziție publică de servicii nr. 44595/01.07.2022 va înceta la momentul atribuirii Contractului de delegare către Urban - Locato SRL.

Până la momentul semnării noului Contract și preluării activității de către operatorul nou, Tega SA are obligația de a oferi continuarea serviciilor prestate în conformitate cu prevederile Contractului de delegare nr. 44595/01.07.2022.

În conformitate cu prevederile art. 1, alin. 1 din OUG nr. 155/2001, privind aprobarea programului de gestionare a câinilor fără stăpân, cu modificările și completările ulterioare, consiliile locale au obligația de a înființa servicii specializate pentru gestionarea câinilor fără stăpân, iar potrivit art. 2 alin. 4 al aceluiași act normativ: ”serviciile specializate pentru gestionarea câinilor fără stăpân pot fi realizate prin gestiune directă, gestiune delegată şi concesiune, în condiţiile legii, numai către persoane juridice care pot presta activităţi în domeniul protecţiei animalelor şi către asociaţii sau fundaţii care desfăşoară activităţi în domeniul protecţiei animalelor, potrivit statutului, cu obligaţia asigurării serviciilor medical-veterinare, contractate cu medici veterinari de liberă practică, organizaţi în condiţiile legii.”

Indiferent de forma de gestiune adoptată, activitățile specifice serviciilor de administrare a domeniului public și privat se organizează și se desfășoară pe baza unui caiet de sarcini și a unui regulament de serviciu, prin care se stabilesc nivelurile de calitate și indicatorii de performanță a serviciilor, condițiile tehnice, raporturile operator-utilizatori, precum și modul de tarifare, facturare și încasare a contravalorii serviciilor prestate.

Înființarea, organizarea, coordonarea și reglementarea serviciilor de administrare a domeniului public și privat constituie dreptul exclusiv al autorității administrației publice locale iar monitorizarea și controlul funcționării și gestionării acestora intră în atribuțiile și responsabilitatea exclusivă a acestora. Serviciile de administrare a domeniului public și privat se înființează și se organizează pe baza unor studii de fundamentare, care vor analiza necesitatea și oportunitatea înființării serviciilor, vor evalua indicatorii tehnico-economici, vor identifica sursele de finanțare a serviciului și vor recomanda soluția optimă privind modul de organizare și gestionare a serviciilor.

Gestiunea serviciilor de administrare a domeniului public și privat se poate organiza prin:

- gestiune directă;

- gestiune delegată

Beneficiarul serviciului public pentru gestionarea câinilor fără stăpân este municipiul Sfântu Gheorghe. Obiectul contractului de delegare este prestarea serviciului de gestionare a câinilor fără stăpân de pe raza municipiului Sfântu Gheorghe, care constă în următoarele operațiuni, conform OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare și a HG nr. 1059/2013 pentru aprobarea Normelor metodologice de aplicare a Ordonanței de urgență a Guvernului nr. 155/2001 privind aprobarea programului de gestionare a câinilor fără stăpân, actualizat, cu modificările și completările ulterioare:

1. capturarea câinilor fără stăpân prin metode specifice, așa cum este prevăzut în anexa nr. 2 din OUG nr. 155/2001 cu modificările și completările ulterioare;
2. transportarea animalelor la adăpostul serviciului de gestionare a câinilor fără stăpân;
3. examinarea clinică și înregistrarea câinilor în registre speciale;
4. adăpostirea, îngrijirea și hrănirea câinilor;
5. deparazitarea, vaccinarea antirabică, identificarea câinilor și/sau sterilizarea câinilor
6. revendicarea sau adopția câinilor;
7. eutanasierea câinilor, care se va efectua în condițiile prevăzute în anexa nr. 3 din OUG nr. 155/2001 cu modificările și completările ulterioare;
8. neutralizarea cadavrelor conform legislației în vigoare;
9. efectuarea dezinfecțiilor și dezinsecțiilor în adăpostul canin și în mijloacele de transport;
10. completarea documentelor cerute de legislația în vigoare precum și a fișelor privind activitatea zilnică;
11. întocmirea lunară a situațiilor de plată.

Aria delegării o reprezintă unitatea administrativ-teritorială a municipiului Sfântu Gheorghe.

Serviciul pentru gestionarea câinilor fără stăpân va asigura:

* îmbunătățirea condițiilor de viață ale cetățenilor;
* dezvoltarea durabilă a serviciilor;
* protecția mediului înconjurător.

În cazul gestiunii directe autorităţile administraţiei publice locale îşi asumă nemijlocit toate sarcinile şi responsabilităţile privind organizarea, conducerea, finanţarea, gestionarea şi controlul funcţionării serviciilor de administrare a domeniului public şi privat, respectiv administrarea şi exploatarea infrastructurii aferente.

Gestiunea directă se realizează prin intermediul unor operatori furnizori/prestatori de servicii de administrare a domeniului public şi privat, care pot fi:

1. compartimentele pentru administrarea domeniului public şi privat, organizate în cadrul aparatului propriu al consiliilor locale comunale, orăşeneşti, municipale şi ale sectoarelor municipiului Bucureşti, al consiliilor judeţene şi/sau al Consiliului General al Municipiului Bucureşti, după caz;
2. unul sau mai multe servicii publice, specializate şi autorizate conform legii, având personalitate juridică şi buget propriu, organizate în subordinea consiliilor locale comunale, orăşeneşti, municipale şi ale sectoarelor municipiului Bucureşti, a consiliilor judeţene şi/sau a Consiliului General al Municipiului Bucureşti, după caz;
3. societăţi reglementate de Legea societăţilor nr. 31/1990, republicată, cu modificările şi completările ulterioare, înfiinţate de autorităţile deliberative ale unităţilor administrativ-teritoriale respective.

Având în vedere că societatea Urban-Locato SRL îndeplinește cumulativ condițiile prevăzute de art. 11. alin. 21 municipiul Sfântu Gheorghe are dreptul de a atribui direct Contractul de delegare a serviciului pentru gestionarea câinilor fără stăpân de pe raza municipiului Sfântu Gheorghe.

Durata propusă pentru care se încheie contractul este de 4 ani.

Având în vedere parcurgerea procedurii prevăzute la art.7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare;

Procedura de urgență este pe deplin justificată având în vedere faptul că, în cadrul procedurii de achiziție publică privind serviciile vizate, nu a fost depusă nicio ofertă. Totodată, conform dispozițiilor legale în vigoare, societatea Tega SA – în calitatea sa de operator regional de utilități publice pentru activități de salubrizare stradală și transport al deșeurilor – nu mai are competența legală de a presta serviciul de gestionare a câinilor fără stăpân.”

Față de cele expuse, propunem spre dezbatere și aprobare proiectul de hotărâre privind aprobarea atribuirii directe a Contractului de delegare a serviciului public de gestionare și supraveghere a câinilor fără stăpân de pe raza municipiului Sfântu Gheorghe.

**Consilier, Ispector de specialitate,**

**Szabó Kinga Derzsi Katalin**

**Director general,**

**Bíró László**